Hizkuntza Indoeuroparreko katedradun Joakin Gorrotxategik gidatu du hainbat ikertzaileren ekarpenak biltzen dituen lana. Helburu nagusia "erreferentzia lan bat eskaintzea" izan dela dio EHUk ohar batean, "ikuspegi zabal eta zorrotz" batean abiatuta. Hizkuntzaren ikuspegi historikoa, hizkuntzaren garapena eta hedapena jorratzen dira bertan, eta hizkuntzaren lekukotasun dokumentala ere jasotzen da. Garai bakoitzeko lekukotasun idatzien analisi grafikoa, fonologikoa eta morfosintaktikoa ere txertatu dituzte, eta euskarak inguruko hizkuntzekin izan dituen harremanak aztertu ere.